วง **เมลเบิร์น ซิมโฟนี ออร์เคสตรา**
**ออร์เคสตรา** (orchestra) หรือ **วงดุริยางค์** ในภาษาไทย เป็นคำศัพท์เกี่ยวกับดนตรี มีประวัติมาช้านาน และมีการเปลี่ยนแปลงรูปแบบไปตามยุคสมัย เพื่อสนองความต้องการของผู้ประพันธ์ในการถ่ายทอดความรู้สึกของดนตรีในแต่ละยุค วงออร์เคสตราเป็นวงดนตรีที่มีวิวัฒนาการเริ่มขึ้นราว ค.ศ.1600 ลักษณะที่สำคัญของวงออร์เคสตราคือ เป็นกลุ่มของนักดนตรี ที่เล่นเครื่องดนตรีหลักทั้ง 4 ประเภท ได้แก่ เครื่องดนตรีประเภทเครื่องสาย เครื่องเป่าลมไม้ เครื่องลมทองเหลือง และเครื่องกระทบ โดยบรรเลงภายใต้การควบคุมของผู้อำนวยเพลง

ประวัติ
-------

ออร์เคสตรา เป็นภาษากรีก ตามความหมายรูปศัพท์ หมายถึง **สถานที่เต้นรำ** ซึ่งหมายถึง ส่วนหน้าของโรงละครสมัยกรีกโบราณ ที่ใช้เป็นที่เต้นรำและร้องเพลง ของพวกนักร้องประสานเสียง สำหรับดนตรีตะวันตก ออร์เคสตรา มีความหมายถึง **วงซิมโฟนี ออร์เคสตรา** ได้แก่ วงดนตรีที่ประกอบด้วยเครื่องดนตรีประเภทเครื่องสาย รวมกับเครื่องลมไม้ เครื่องทองเหลือง และเครื่องกระทบ

ต่อมาในกลางศตวรรษที่ 18 คำว่า ออร์เคสตรา หมายถึง การแสดงของวงดนตรี ซึ่งเป็นความหมายที่ใช้อยู่ในปัจจุบัน อย่างไรก็ตามคำนี้ยังคงใช้ในอีกความหมายหนึ่ง คือ พื้นที่ระดับต่ำที่เป็นที่นั่งอยู่หน้าเวทีละคร และโรงคอนเสิร์ต

ระยะต่อมาในกลางคริสต์ศตวรรษที่ 16 เมื่อเริ่มกำหนดจำนวนเครื่องดนตรีลงในบทเพลง การพัฒนาวงออร์เคสตราจึงเริ่มมีขึ้น ซึ่งในระยะแรกเป็นลักษณะของวงเครื่องสาย (String Orchestra) ซึ่งมีจำนวนผู้เล่นประมาณ 10 ถึง 25 คน โดยบางครั้งอาจจะมีมากกว่านี้ตามความต้องการของผู้ประพันธ์เพลง ในคริสต์ศตวรรษที่ 17 วงออร์เคสตรามีการเพิ่มเครื่องลมไม้ และตอนปลายของยุคบาโรค (ประมาณ ค.ศ. 1750) ผู้ประพันธ์เพลงนิยมบอกจำนวนเครื่องดนตรีไว้ในบทเพลงโดยละเอียด นอกจากนี้ยังมีการเพิ่มเครื่องลมทองเหลือง และเครื่องกระทบในวงออร์เคสตรา

ราวกลางศตวรรษที่ 18 วงออร์เคสตราเป็นรูปแบบขึ้นมาจนได้มาตรฐานในยุคนี้ คือ ยุคคลาสสิก ซึ่งเหตุผลประการหนึ่ง คือ บทเพลงประเภทซิมโฟนีเป็นรูปแบบขึ้นมาในยุคนี้ จึงทำให้ต้องมีการจัดวงออร์เคสตราให้มีมาตรฐานเพื่อใช้เล่นเพลงซิมโฟนี นอกจากนี้การบรรเลงบทเพลงประเภทคอนแชร์โต้ อุปรากร และเพลงร้องเกี่ยวกับศาสนาก็เป็นสาเหตุหนึ่งที่ทำให้การพัฒนาวงออร์เคสตราเป็นแบบแผนขึ้น

กลางศตวรรษที่ 19 ซึ่งเป็นยุคโรแมนติก มีการเพิ่มจำนวนเครื่องดนตรีเข้าไปในวงออร์เคสตรา ทำให้วงมีขนาดที่ใหญ่ขึ้น เนื่องจากในยุคโรแมนติกนั้น นิยมเล่นบทเพลงประเภทดนตรีบรรยายเรื่องราว รวมถึงอุปรากร บัลเล่ต์ และบทเพลงร้องประสานเสียง ล้วนมีผลให้วงออร์เคสตราเพิ่มขนาดขึ้นเพื่อความยิ่งใหญ่และความสมจริงสมจัง เพื่อให้สามารถบรรยายเรื่องราวให้ได้ตรงตามที่ผู้ประพันธ์เพลงตั้งใจไว้

แม้ว่าวงซิมโฟนีออร์เคสตราในช่วงปลายศตวรรษที่ 20 ยังคงมีบทบาทสำคัญในดนตรีตะวันตก ปัจจัยทางเศรษฐกิจก็มีส่วนในการกำหนดขนาดวงออร์เคสตรา หรือแนวทางการประพันธ์เพลงเพื่อใช้กับวงออร์เคสตรา แต่สิ่งนี้ก็มิได้กีดกั้นการสร้างสรรค์ผลงานประเภทที่ใช้วงออร์เคสตราของผู้ประพันธ์เพลงแต่อย่างใด

เครื่องดนตรี
------------

เครื่องดนตรีที่ใช้ในวงออร์เคสตรา โดยธรรมดาแล้ว จะมีสัดส่วนดังนี้

* เครื่องลมไม้:
	+ 2–4 ฟลูต 1–2 ปิคโคโล (ฟลูตคนที่ 3 กับ 4)
	+ 2–4 โอโบ 1–2 อิงลิชฮอร์น (โอโบคนที่ 3 กับ 4)
	+ 2–4 คลาริเน็ต 1–2 เบสคลาริเน็ต (คลาริเน็ตคนที่ 3 กับ 4)
	+ 2–4 บาสซูน 1–2 คอนทราบาสซูน (บาสซูนคนที่ 3 กับ 4)
* เครื่องลมทองเหลือง:
	+ 2 ถึง 8 ฮอร์น
	+ 2 ถึง 8 ทรัมเป็ต
	+ 2–4 ทรอมโบน
	+ 1–2 เบสทรอมโบน
	+ 1 ทูบา
* เครื่องสาย:
	+ ฮาร์ป
	+ 16 ถึง 30 (หรือมากกว่า) ไวโอลิน
	+ 8 ถึง 12 (หรือมากกว่า) วิโอลา
	+ 8 ถึง 12 (หรือมากกว่า) เชลโล
	+ 5 ถึง 8 (หรือมากกว่า) ดับเบิลเบส และ
* เครื่องลิ่มนิ้ว
	+ เปียโน
* เครื่องกระทบ:
	+ กลองทิมปานี
	+ กลองใหญ่
	+ กลองเล็ก
	+ ฉาบ
	+ แทม-แทม
	+ กิ๋ง
	+ แทมบูริน
	+ ลูกซัด
	+ คาสตาเน็ท
	+ บล็อกไม้
	+ ระฆัง
	+ กล็อกเคนชปีล
	+ ไซโลโฟน
	+ เชเลสตา

* บางครั้งก็จะมีการใช้เครื่องเป่าในแนวอื่นอีกเช่น แซกโซโฟน และ ยูโฟเนียม

อ้างอิง
-------

1. ↑  Pannain, Guido. "Arcangelo Corelli". *Encyclopædia Britannica*. สืบค้นเมื่อ 9 พฤศจิกายน 2015.
2. ↑  ณรุทธ์ สุทธจิตต์. *สังคีตนิยม ความซาบซึ้งในดนตรีตะวันตก*. สำนักพิมพ์แห่งจุฬาลงกรณ์มหาวิทยาลัย. ISBN 974-13-3341-2.

แหล่งข้อมูลอื่น
---------------

WikiquoteWikiquote
วิกิคำคมภาษาอังกฤษ มีคำคมที่กล่าวโดย หรือเกี่ยวกับ: **Orchestra**

* วิกิมีเดียคอมมอนส์มีสื่อเกี่ยวกับ Orchestras
* Chisholm, Hugh, บ.ก. (1911). "Orchestra". *สารานุกรมบริตานิกา ค.ศ. 1911* (11 ed.). สำนักพิมพ์มหาวิทยาลัยเคมบริดจ์.

  


| * ด
* ค
* ก
ออร์เคสตราและวงดุริยางค์เครื่องลม |
| --- |
| อองซอมเบลอ | 
* ออร์เคสตรา
* วงดุริยางค์เครื่องลม
* วงแตรวง
* วงแชมเบอร์ออร์เคสตรา
* วงเครื่องสายออร์เคสตรา
* พิตออร์เคสตรา
* Conductorless orchestra
* Radio orchestra

 |
| ผู้นำ | 
* วาทยกร
* ผู้นำจังหวะวงดนตรี
* หัวหน้าวง

 |
| ออร์เคสตรา | 

|  |  |
| --- | --- |
| กลุ่ม | 
* เครื่องเป่าลมไม้
* เครื่องเป่าทองเหลือง
* เครื่องกระทบ
* เครื่องลิ่มนิ้ว
* เครื่องสาย

 |

|  |  |
| --- | --- |
| เครื่องดนตรี | 
* ฟลูต
* โอโบ
* คลาริเน็ต
* บาสซูน
* เฟรนช์ฮอร์น
* ทรัมเป็ต
* ทรอมโบน
	+ เบสทรอมโบน
* ทูบา
* ทิมปานี
* เพอร์คัชชัน
* ไวโอลิน
* วิโอลา
* เชลโล
* ดับเบิลเบส

 |

 |
| วงดุริยางค์เครื่องลม | 

|  |  |
| --- | --- |
| กลุ่ม | 
* เครื่องเป่าลมไม้
* เครื่องเป่าทองเหลือง
* เครื่องกระทบ

 |

|  |  |
| --- | --- |
| เครื่องดนตรี | 
* ปิคโคโล
* ฟลูต
* โอโบ
* คลาริเน็ต
* บาสซูน
* เบสคลาริเน็ต
* แซ็กโซโฟนอัลโต
* แซกโซโฟนเทเนอร์
* แซ็กโซโฟนบาริโทน
* เฟรนช์ฮอร์น
* ทรัมเป็ต
* ทรอมโบน
* ยูโฟเนียม
* ทูบา
* ดับเบิลเบส
* เพอร์คัชชัน
* ทิมปานี

 |

 |

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ประจำชาติ | 
* ฝรั่งเศส
* BnF data
* เยอรมนี
* อิสราเอล
* สหรัฐ
* ญี่ปุ่น
* เช็กเกีย

 |
| อื่น ๆ | 
* NARA

 |